sinarproject/legisdata huggingface dataset:
Pertanyaan 185: PUSAT WANITA BERDAYA (PWB) SELANGOR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN BORHAN BIN AMAN SHAH (N54 TANJUNG SEPAT)
Jawapan oleh: Y.A.B. Dato' Menteri Besar

Y.B. TUAN BORHAN BIN AMAN SHAH

Nyatakan prestasi tahunan bilangan program dan implikasi kewangan PWB Selangor sejak ia ditubuhkan (2014 - kini).

Adakah cadangan penambahan peruntukan program PWB untuk masa akan datang?

Y.A.B. Dato' Menteri Besar

a) Untuk makluman Yang Berhormat Tanjung Sepat, bagi tahun 2018, perjawatan Penyelia-penyelia PWB telah ditamatkan sebaik sahaja pembubaran DUN berlaku pada bulan April 2018. Pelantikan Penyelia PWB yang baharu hanya dapat dilaksanakan pada 1 September 2018, iaitu setelah melalui proses pemilihan dan temuduga. Justeru itu, laporan program-program yang akan saya bentangkan ini adalah program-program yang dijalankan bermula bulan September 2018 sehingga Jun 2020 sebagaimana berikut:

Tahun September – Disember 2018 Januari – Disember 2019 Januari – Jun 2020 Bilangan Program 479 1319 143 Jumlah perbelanjaan RM877,483.75 RM2,617,205.68 RM510,254.63

b) Buat masa ini tiada cadangan penambahan peruntukan bagi Program Pusat Wanita Berdaya (PWB) untuk masa akan datang kerana berdasarkan laporan kewangan Pusat Wanita Berdaya (PWB) pada akhir tahun 2019, daripada sejumlah RM3juta yang telah diperuntukkan masih terdapat baki peruntukan yang tidak dibelanjakan. Justeru, pelaksanaan program-program Pusat Wanita Berdaya (PWB) Selangor akan diteruskan menggunapakai peruntukan sedia ada dengan membuat perbelanjaan secara berhemah.